Doložka finančných, ekonomických a environmentálnych vplyvov a vplyvov na zamestnanosť

Prvá časť - vyčíslenie odhadu dopadov na verejné financie

	Prijatie návrhu zákona nebude mať dopad na štátny rozpočet, ani na rozpočty obcí a vyšších územných celkov.

Druhá časť - odhad  dopadov na obyvateľov, hospodárenie podnikateľskej sféry a iných právnických osôb

	Návrh zákona nebude mať negatívny dopad na životnú úroveň obyvateľstva a zvyšovanie kvality života a negatívny dopad na rozvoj podnikateľských aktivít z hľadiska žiadúceho ekonomického rastu.
	Návrh zákona je v súlade s prioritami a cieľmi  hospodárskej politiky.

Tretia časť - vyčíslenie odhadu dopadov na životné prostredie

	Návrh zákona je v súlade s prioritami a cieľmi štátnej environmentálnej politiky a bude kladne ovplyvňovať životné prostredie, keďže odborne spôsobilí dodávatelia musia plniť požiadavky na zdravotný stav a kvalitu množiteľského materiálu poľnohospodárskych plodín pri jeho uvádzaní do obehu.

Štvrtá časť - odhad dopadov na zamestnanosť

	Návrh zákona nebude mať negatívny dopad na zamestnanosť a na tvorbu nových pracovných miest.

Návrh zákona je v súlade s Ústavou Slovenskej republiky a medzinárodnými dohodami, ktorými je Slovenská republika viazaná.

Návrh zákona sa nepredkladá Rade hospodárskej a  sociálnej dohody Slovenskej republiky podľa zákona č. 106/1999 Z. z., nakoľko problematika návrhu sa netýka oblastí ustanovených v § 3 citovaného zákona.

	Ministerstvo financií SR listom z 3. októbra 2003 oznamuje, že berie na vedomie, že navrhovaná právna úprava nebude mať dopad na štátny rozpočet ani tvorbu nových pracovných miest.